[{"text_idx": "#000000", "text": "Cymru yn fyw ar S4C"}, {"text_idx": "#000003", "text": "Bydd hi\u2019n dipyn o achlysur nos Sadwrn, gyda Cymru wedi cadarnhau eu lle yng ngemau ail gyfle ar gyfer lle yn Cwpan y Byd 2022 ar o\u0302l ennill ei grw\u0302p Cynghrair y Cenhedloedd a chanlyniadau yn mynd o\u2019u plaid yn y gemau rhagbrofol."}, {"text_idx": "#000004", "text": "Hefyd, mae Gareth Bale wedi bod yn ymarfer gyda\u2019r garfan drwy\u2019r wythnos, gyda seren Real Madrid ar drothwy ennill ei 100fed cap."}, {"text_idx": "#000005", "text": "Mae Aaron Ramsey a Joe Allen yn holliach ar gyfer y gemau, felly bydd se\u0302r Cymru i gyd ar gael ar gyfer y gemau \u2013 er bydd Kieffer Moore, ymosodwr Caerdydd yn methu\u2019r ge\u0302m yn erbyn Belarws oherwydd ei fod wedi ei wahardd."}, {"text_idx": "#000007", "text": "13/11 \u2013 Cymru v Belarws yn fyw am 7.15 gyda\u2019r gic gyntaf am 7.45\n16/11 \u2013 Cymru v Gwlad Belg \u2013 yn fyw am 7.25 gyda\u2019r gic gyntaf am 7.45"}]